**Exposiziun publica**

**Model d'ina brev per infurmar ils proprietaris da bains immobigliars cun funtaunas**

Sin basa da l'art. 25 al. 1 da la lescha chantunala davart la protecziun da las auas ston ils proprietaris da bains immobigliars ch'èn pertutgads da la determinaziun da zonas da protecziun vegnir infurmads davart l'exposiziun publica, q.v.d. els ston vegnir infurmads ordavant en scrit davart l'exposiziun publica tras ina brev che cuntegna circa il suandant:

**Determinaziun da zonas da protecziun per *la(s) tschiffada(s) da funtauna(s) / tschiffada(s) d'aua sutterrana [num da la(s) tschiffada(s)]*, vischnanca da *[num]***

**Exposiziun publica**

Stimadas dunnas e stimads signurs

Nus As rendain attent ch'il plan da las zonas da protecziun ed il reglament per las zonas da protecziun per *la(s) tschiffada(s) da funtauna(s) / tschiffada(s) d'aua sutterrana [num da la(s) tschiffada(s)]*, vischnanca da *[num]*, sco er il rapport idrogeologic appartegnent èn exponids publicamain a partir dals *[data]* tar la chanzlia communala da *[vischnanca]*. Sco proprietaria u proprietari d'ina u da pliras parcellas situadas en las zonas da protecziun essas Vus pertutgà directamain da la determinaziun da zonas da protecziun. Perquai ans permettain nus d'As trametter directamain il text da la publicaziun uffiziala.

Sche Vus giavischais ulteriuras infurmaziuns en connex cun la determinaziun da zonas da protecziun, contactai per plaschair *[persuna da contact e nr. da telefon]*.

**Agiunta:**

1. text da la publicaziun uffiziala che cumpara ils *[data]* en il *[num da l'organ da publicaziun]*

**Approvaziun**

**Model d'ina brev per infurmar ils proprietaris da bains immobigliars cun funtaunas**

Suenter l'approvaziun tras la regenza ston ils proprietaris dals bains immobigliars vegnir infurmads en moda adequata davart il fatg che las zonas da protecziun èn entradas en vigur, p.ex. tras ina brev che cuntegna circa il suandant:

**Determinaziun da zonas da protecziun per *la(s) tschiffada(s) da funtauna(s) / tschiffada(s) d'aua sutterrana [num da la(s) tschiffada(s)]*, vischnanca da *[num]***

**Approvaziun da las zonas da protecziun**

Stimadas dunnas e stimads signurs

Nus As rendain attent che la regenza ha approvà, cun il conclus dals *[data],* protocol nr. *[…]*, *il(s) plan(s) da las zonas da protecziun* ed il reglament per las zonas da protecziun per *la(s) tschiffada(s) da funtauna(s) / tschiffada(s) d'aua sutterrana [num da la(s) tschiffada(s)]*, vischnanca da *[num]*. Nus As tramettain, sco proprietaria u proprietari d'ina u da pliras parcellas situadas en las zonas da protecziun, ina copia dal conclus da la regenza, *dal(s) plan(s) da las zonas da protecziun* e dal reglament per las zonas da protecziun.

Controllai per plaschair, sch'i èn vegnidas ordinadas mesiras per Vossa parcella en l'agiunta 2 dal reglament per las zonas da protecziun, e realisai quellas entaifer il termin fixà. Nus As supplitgain d'annunziar a la vischnanca la realisaziun da las mesiras. En cas che fittadins, locataris e giudiders sco er autras persunas ed interpresas fan lavurs sin Voss bains immobigliars, ston talas e tals medemamain vegnir infurmads davart las restricziuns d'utilisaziun e davart las mesiras da protecziun.

Nus As vulessan render attent ch'igl è – per garantir la qualitad da l'aua da baiver – enorm impurtant che questas restricziuns d'utilisaziun e mesiras da protecziun vegnian realisadas. Gugent As purschain nus noss sustegn.

Sche Vus avais ulteriuras dumondas en connex cun la determinaziun da zonas da protecziun, contactai per plaschair *[persuna da contact e nr. da telefon]*.

**Agiunta:**

1. copia dal conclus da la regenza, *dal(s) plan(s) da las zonas da protecziun* e dal reglament per las zonas da protecziun